經數:一八二七

經名:百論疏卷下之上

頁數:二九一

上	欄

生者. 謂因中前有果也. 無生者. 因中前無果

也. 此二牒彼一當成也. 不生者. 明生相不能

生有果無果故有果無果□皆不生. 卽破彼

生有故之言也. 此釋是勢破之耳. 非正文意.

又望下釋. 三□已有法體也. 無生者未有法

體也. 不生者生相不生. 此二種法體已有不

須生相. 未有則生相不能生也. 次云. 生者

明已有生相也. 無生者未有生相也. 不生

者已有生相及未有生相□不能生法體也.

汝何得云生有故一當成也. 此釋爲正. 以

外人正擧生相證有法體. 是故正破生相

明不能生法體. 又生者離法體外別有生

相. 如毘曇之流. 無生者離法體外無別生

相. 如卽法沙門之例. 又生者計生相是有

爲也. 如數論之流. 無生者計生相是無爲.

如毘婆□婆提之流. 此卽法離法有爲無爲

□不能生法體. 文具含此破意. 注釋爲二. 初

就生相有無不能生法體. 次明法體有無生

相不能生. 以天親有此二意故前作兩義釋

之. 若有生者. 此牒偈本中生字. 因中前有因

中前無下此釋偈本中不生字. 縱汝有生相.

因中前有果不須生相生. 因中先無果生相

不能生. 故無生相也. 何肉無生下釋偈本

中無生字. 以有生相於有果無果尙不能生

法體. 肉無生相能生法體也. 汝若有甁生下

第二就法體已有未有生相不能生. 就此中

有兩復次. 就甁有二初. 泥有二後. 顯法體有

無. 明生相不能生. 甁有二初者. 一甁初成竟

名爲甁初. 此是已有不須生相生. 二始造甁

中	欄

初名之爲初. 此是未有生相不能生. 泥有二

後者. 一是用泥盡竟名爲泥後. 此是已有不

須生相生. 二是作泥始竟爲泥後. 此是未

有生相不能生. 而文初復次明一初一後.

謂甁初成及造泥始竟. 就此二門□無生甁

之生. 第二復次就用泥盡後及始作甁初. 此

是一已一未. 驗無生甁之生. 就初又三. 一

牒二定三破. 汝若有甁生者. 縱生牒外人有

生甁之生也. 甁初甁時下開二關定也. 甁初

者作甁成初也. 甁時者旣甁成卽是甁時

也. 爲泥團後者造泥始竟名爲泥後. 非甁時

者旣是泥團未有於甁故云非甁時也. 若甁

初下第三雙難. 卽爲兩別. 初又四. 一牒. 是事

不然下總非. 何以故下正作難. 旣是甁竟則

已有不須生相生也. 是初中後共相因待者

釋成難也. 此用甁口成爲初造. 甁腹成爲中.

甁底成爲後. 若無中後則無初者. 無有底腹

卽無口也. 若有甁初必有中後者. 旣有甁口

必有底腹. 是故甁已先有者第四結難. 若泥

團後釋第二亦四. 一牒. 是亦不然第二總非.

何以故下第三正難. 若甁無初中後者釋成

難. 意泥旣始成未有甁口底腹也. 若無甁下

第四結難. 復次下第二就泥後甁初責無甁

生. 又三. 一牒能生. 若泥團後第二定. 泥團後

者用泥盡後也. 甁時者. 用泥旣盡後甁則已

成故云甁時. [&FFFF]#甁初泥團時者. 始欲造底故

名甁初. 猶是泥團名泥團時. 泥團後下第三

作難破二. 卽二文易見也. 外曰生時生故無

咎. 上就二門已未破之. 一就生相已未不能

下	欄

生法體. 次就法體1明於已未生相不能生外

今避二種已未立生時有生. 正量部人多用

此義. 內曰生時亦如是者. 點於生時還同已

未. 生時始起未全. 始起謂半有. 未全則半

空. 故還同已未. 外生曰成一義故. 自上已來

二問答. 初一問答破已未生. 次問答破生時

生. 都破三時生竟. 夫論有生不出三世. 三世

旣無生義盡矣. 外理屈辭窮無以能救. 但就

眼見而立見甁現成. 卽是生也. 內曰若爾生

後破生成一義也. 初中後三分滿足方名爲

成. 若成是生者. 成旣在後則生亦在後. 初中

旣無成則初中無生. 若初中無生則無初中.

初中無故亦無成. 若初中有生則初中有成.

此則未成說成名爲顚倒. 若未成是成應成

是未成. 亦是倒也. 又初中有成則違前言. 前

明現成爲生故也. 又汝本謂甁不能自生須

生生甁. 卽生應在前甁應在後. 而今甁成方

名生者. 此乃甁在於前而生居後. 此乃是甁

生生. 何關生生甁也. 又若甁現成而說生者.

甁成是已. 汝前避於已未. 何故更立已耶. 外

曰初中後次第生故無咎. 此是外道密悔前

言以通上生後之難也. 外云. 生通三分. 但據

最後成分故說生耳. 故無生在後過. 又初分

亦生亦成. 後分亦爾. 如甁底生卽甁底成乃

至口生卽是口成. 故生通三分. 成亦如之. 故

無生在後過. 注爲二. 一立三分有生. 非泥團

下擧三種非顯成生義. 初非未有法體而有

於生. 亦非甁時下非已有法體方有生相. 亦

非無甁生下非都無法體而有生甁之生. 內

經數:一八二七

經名:百論疏卷下之上

頁數:二九二

上	欄

曰初中後非次第生. 十地三十心及一切初

中後次第亦用今文責之. 二偈本破初中後

是次第義. 初就前後破. 次一時破. 前後破者.

如中論破相待前定有何法也. 若前定有初.

初不因後. 云何有初. 若初不因後. 後亦不因

初. 若後因初而後名後者. 初因於後初亦名

後. 旣互相因則互爲初後. 唯是次第. 旣無次

第. 云何言次第生耶. 注爲三. 初爲外作相待

義. 若離云何有下第二正破彼. 有初時未有

中後. 卽是相離也. 是故下第三結. 次破一時

者. 一時則皆初皆中皆後. 又一時□有無初

中後名. 外曰如生住壞救上二難也. 三相旣

前後次第. 初中後亦然無初過也. 旣立前後

不立一時故無一時過也. 亦得體同時用前

後. 體同時故離於初過. 用前後故離第二過.

亦得用前後離初過. 體同時[&FFFF]#後失. 譬喩部

三相次第. 薩婆多卽法沙門體同時用前後.

以用前後故有次第. 內曰生住壞亦如是. 所

以破三相者. 六品破有爲法體. 故今破三相

則體相俱忘有爲盡矣. 內有二偈本. 幷天親

義破合以爲三. 初例同破. 二無窮破. 三取意

破. 例同破者. 同上二種. 一三相不得前後. 二

亦非一時. 非前後破譬喩. 非一時破毘曇. 又

非一時破體同時. 非前後破用前後. 文易知.

復次一切處有一切第二無窮破. 一切處者牒

外義也. 三相遍有爲法體故云一切處也. 有

一切者. 此一切中復有一切. 卽捉法體破相

也. 法體要須備三相方是有爲. 若不備三卽

非有爲. 相亦如是. 生中若不備三則非有爲.

中	欄

若生備三便有二過. 一相害二無窮. 若汝謂

下第三天親義. 取意破爲三. 初取意二總非

三正破. 生生共生者. 生謂大生. 次生是小生.

大小更互相生故云共生. 以小生大通無爲

難. 以大生小[&FFFF]#無窮失. 如父子下譬說也. 是

事不然第二總非. 如是生生下第三正破. 初

破法次破譬. 如是生生者. 諸百論師云偏牒

小生也. 今謂不爾. 雙牒大小二生故云生生.

此大小二生二俱有1也不須相生. 如其俱無

無可相生. 半有同有半無同無. 又俱有但能

非所. 俱無但所非能. 兩半還同前二. 而文云

因中前有相待者. 大小互爲因果互相待也.

相待卽是相生. 故破相待卽是破生. 復次如

子前有第二破譬. 有二論本. 如子前有宋代

馮師用之. 此文應是舊本. 馮師云. 子是衆生

無始已有. 小生不爾. 是故非喩. 今明此破有

二義. 一者如馮師. 子是衆生先來已有故云

前有. 二者子生子必先有子然後更生子. 如

世間兒生兒必前有兒然後取婦更生兒. 汝

小生不更生小生故非喩. 是父更有父者. 前

破子喩於小. 今破父喩於大. 父更從父大不

從大故亦非喩. 若有論本如父前有. 此文亦

是也. 何以知然. 彼以子喩小生父喩大生. 只

此子能生子. 卽是父義故云如父先有. 外曰

定有生可生法有故. 自上已來破能生證有

所生竟. 今第二破外可生證有能生. 外立二

義. 一擧可生而證有生. 二見內借所破能便

謂有所. 故擧所證能. 內曰若有生無可生者.

內有二破. 一有無破二三門路. 有無破者. 外

擧所相證有能相. 內還捉能相有無以破可

下	欄

相. 若有生相生不孤立. 必生甁竟然後名生.

今旣有生甁則已成不名可生. 故云若有生

無可生. 所以然者. 夫未生名爲可生. 今有生

相. 甁則已生不名可生也. 無門破者. 已有生

相尙無有可生. 肉無生相而有可生也. 復次

自他共亦如是第二三門破. 此三門通破體

相. 生相自生破不展轉. 若從他生破於展轉.

共生合破二家. 法體自生破卽法有相義. 如

離法體外無別有相. 卽以法起爲生名爲自

生. 法從他生破異法體外別有生相能生法

體. 共生者合破二義. 外曰定有生可生共成

故第三俱立生可生也. 若有能生則有可生.

若有可生則有能生. 一時相待而有. 所以一時

者. 內外同明體相必俱. 如法在未來則相在

未來. 二世亦爾. 是故一時. 內曰生可生不能

生. 內有二破. 一縱待破二奪待破. 縱待破者.

縱能所互待則能所無定. 無定則無能所. 同

中論若法有待成偈. 今文云生可生不能生

者. 由可生有能生. 則能生成可生. 故能生非

能生. 故云生可生不能生. 旣能成所則非復

能. 所則成能便非復所. 故無能無所. 以何相

待. 復次有無相待不然者第二奪待破. 能所

是有無義. 不得論待. 如長短俱有可得待長

說短待短說長. 今能生是有可生是無. 一有一

無云何待耶. 問能生云何有耶. 答如母生子

必前有能生. 故能生是有. 則所生未有. 故有

無不得待. 問今待有說無待無說有. 何故有

無非相待耶. 答諸百論師言. 此文是破有無

相待. 是事不然. 此乃是捉有無破能所相待.

經數:一八二七

經名:百論疏卷下之上

頁數:二九三

上	欄

外云有能則有所有所則有能故能所一時相

待. 今明能有所無云何得待. 如長有短無大

有小無. 云何待耶. 問云何破有無待耶. 答三

門破. 一者有無二體各成不須相待. 若二體不

成則無有無. 用何物待. 二者有無爲待成爲

成待. 若有無成竟而更待. 則有重有重無之

過. 若待成者則知未待時未成. 用何物待. 三

者如前破一品中三門責之. 有非有中亦非

無中亦不在二處. 云何待耶. 外曰生可生相

待故諸法成救前二破也. 由生可生相待故

萬法得成. 今現見萬法成. 故知生可生相待.

何故前云生可生不得互待. 復何得云有無

相待不然. 內曰若二生何以無三. 上立有二

句. 一者生可生相待. 二者諸法成. 若爾者離

生可生外應有第三法成. 而離生可生外無

第三法. 如生相是能生甁是可生. 故知生可

生外無第三法成. 汝何得言生可生故諸法

成耶. 若言生可生相待還生可生二法成者.

則漏前二破不應更立. 問父母生子有第三.

今何故無. 答父母同是能生則屬生相子屬

所相. 故唯有二也. 外曰應有生因壞故. 自上

已來三番就生門破生. 今就滅義破生. 以無

滅故所以無生. 又上是無生門. 今明無滅門

明不生不滅義也. 救意云. 若無果生寧有因

滅. 旣有因滅卽有果生. 問破何生滅. 答六道

三乘本不生今不滅. 卽顯不生死不涅槃等

義. 內曰因壞故生亦滅. 內有三破. 此初縱外

有壞而奪彼生. 以外擧壞證生故內就壞□生.

對上生門心生不得. 今就滅中心生不得. 甁

中	欄

無別體用泥爲甁. 泥因旣壞甁果卽壞. 又已

未二時如注二時破之. 復次因中果定故第二

就因果定義破生. 四家俱定俱不生. 僧□定

有. 有定不須生. 世師定無. 無定不可生. 亦有

同定有亦無同定無. 非有同定無非無同定

有. 注釋但明二句不生開爲三門. 初雙牒. 二

俱下總標無生. 何以故下雙釋無生. 釋無易

知. 釋有中云是因中是果生是事不然者. 彼

因果旣一. 不得分別云此是因此是果. 因生

於果. 但得云因生因果生果耳. 復次因果多

故第三因果多破. 四家俱多. 因中有多果者

乳中有酪. 此酪中卽有蘇. 一時之中頓具五

味. 乃至五味之中卽應有糞. 糞中亦具五味.

故果中多因. 如涅槃云女有兒性兒有孫性.

又如買馬之人應責駒直. 因中無果多者. 如

乳中無五味應頓生五味. 醍□中無五味亦

應頓生. 又乳中無一物而生一物. 無一切物

應生一切. 外曰因果不破故生可生成第五

擧因果證生可生. 此文來有遠近. 通來者. 從

破因中有果品竟於此文外云. 汝雖種種破

生可生. 而因果道理終不可無. 若無因果則

成邪見. 次近生者. 從上三破生. 汝雖作一多

等破. 但不許定有定無及合一因多果多因

一果. 而終不破因果. 若有因果必有生可生.

內曰下論主旣破因果將竟. 廣開四門攝一

切執. 若有因果必墮此四. 此四若無則因果

無寄. 文開爲二. 初總標四句無生. 次偏釋初

句無生. 初爲二. 一標四句. 二辨不生. 標四句

者. 物物明有有不相生. 非物非物明無無不

下	欄

相生. 互之一字含於二句. 有不生無無不生

有也. 不生者第二總明四句不生. 此本定餘

本悉非. 問外擧因果不破救有諸法. 內明四

句日果□成不生. 便是破一切因果. 豈非邪

見. 答一切經論明無因果有三種義. 一者外

人作因果不成. 無彼所計因果故言無因果

也. 此是二諦外無也. 二者申佛法因緣因果

宛然卽畢竟空. 此是二諦內明無日果. 三者

外人立有. 今正破其有病. 論主不言無. 外若

執無復須破無. 如是四句也. 注釋爲三. 一總

明四句無生. 是則不然下第二總非. 何以故

下第三釋非. 破四句卽四破. 初句中寄三事.

一就母子二約老壯三就鏡像. 此三事□就

內法明無因果. 品初已來多就外法明無生

竟. 故今就內法也. 內法中事三義二. 初就母

子明破內法之始. 老少內法之終. 此二明無

眞. 鏡像一門明無僞法. 無僞法亦二. 初明外

緣中無果生. 次與面相似下明內因中無果.

此攝內法眞僞事盡. 故有四. 則例外法亦應

有四也. 母子中二破. 初破云. 汝言母是有子

亦有言相生者. 子是衆生先來已有. 寄母胎

出非母生子. 又子有因緣. 業行爲因父母爲

緣. 不得偏從緣也. 若謂從母血分第二取意

破. 以攬血分爲母. 此乃從母生母. 非從母生

子. 又外人亦謂. 本無有子. 從血分變作子. 亦

是不識子因但知現緣. 又文正意外謂從母血

分生子. 言血分與母異. 故今明只血是母. 云

何言從母血生子耶. 問答爾應無君臣母子.

與闡提六師何異. 答如前釋之. 生子具有因

經數:一八二七

經名:百論疏卷下之中

頁數:二九四

上	欄

緣. 今偏執緣不達其因. 故壞母子義乃外成

闡提內非邪見. 又從因緣生卽寂滅性. 外不

達此義故其生義不成. 非提婆破母子也. 餘

□如文. 復次若物生物者第二重破初句凡

有二義. 一破初類後. 二惑情多計故偏破之.

就文爲三. 一牒. 是應二種下第二定. 若因中

有果下第三正破. 破二. 卽二破無中爲三. 切

牒. 是則不然下總非. 何以故下正破也. 因邊

異果不可得者二義. 一泥能生甁是因生同

果. 泥生布等是因緣異果. 今泥中無同果而

能生同果. 亦無異果應生異果. 而因邊遂無

異果可生. 故知非因無果. 二者執因中無果

家謂因異果. 今就彼泥因邊心異泥之甁果

不可得. 故知非因中無果. 二義中此爲正意.

何以知然. 下破因中有果旣破其一. 則知今

破無果破其異也. 破有果亦三. 若因中前有

果牒也. 云何生滅破也. 不異故釋也. 果與因

不異果生時因不滅. 因與果不異因不應生

甁. 以不異故無果生因滅也

百論疏卷下之上

百論疏卷下之餘

釋吉藏撰

破常品第九

破法七品二章. 前六品破無常法竟. 今第二

次破常法. 生起如前. 二者依總別門. 一異兩

品總破常無常. 情塵有果無果別破四種無

中	欄

常. 今品別破五種常法. 若總若別心常無常

皆不可得卽畢竟空. 令衆生捨斷常見悟入

中道. 因中發觀得於解脫. 三者從有果無果

品生. 上二品破從因生果. 外云. 從因生果是

無常之法. 可得云無. 常法不從因緣. 應當有

也. 四勢接次相生. 上破因無果品末四句心

因生果無從. 今接此興論. 果從因有可得云

無. 不從因法應當有也. 次通生起者. 諸方等

經破無爲法明無爲法空. 今欲釋之故說此

品. 又如涅槃經正簡邪常正常. 明外道所計

是於邪常. 如來涅槃名爲正常. 所以稱邪者.

心外道常義無從. 無而謂有. 是故名邪. 今欲

破外道邪常申佛無所得正常故說此品. 又

根性不同受悟各異. 自有聞上諸品而不得

悟. 聞於破常卽停領解. 故說此品. 此論始末

破外道七種常義. 初破神常. 次破大有常. 今

此品破五種常. 謂時方虛空微塵涅槃. 但前

雖破二種常爲成破神義. 及總別一異義非

正破常. 今此品中正破五常. 問四種外道執

常云何同異. 答此事難詳. 論十品受名有四.

一品同而計異. 如破神品. 同是一品名爲品

同. 而立神不同故名計異. 二品異計異. 如一

異兩品. 旣有兩品名爲品異. 而所執又殊名

爲計異. 因中有果無果亦爾. 三品異計同. 如

情塵兩品. 旣有二品名爲品異. 而立情塵又

同故名計同. 四品同計同. 卽常品是也. 同共

一品執常又同故名品同計同. 問外道辨常

與佛法何異. 答佛法有大小乘總有五常. 小

乘有三無爲卽是三常. 大乘長有眞諦及以

下	欄

佛果故名五常. 此品論者二同三異. 謂虛空

涅槃內外大小同明是常. 時方微塵但是外

道所計之常. 內說此三□是無常. 問此品破

何等常. 答正破外道五種常法傍破內人五

種常義. 此則收破二句不同. 外道五常但破

不收. 內道五常有收有破. 破能迷之情收所

惑之敎. 就外道五常復有亦收亦破. 望涅槃

經盜牛之譬. 外道偸得常名不達常義. 破其

常義收取常名. 就破收中更二句. 虛空涅槃

亦破亦收. 時方微塵唯破不收也. 問若破涅

槃常. 佛經何故說涅槃耶. 答佛爲對治生死

故說是常. 又非常無常歎美爲常. 爲欲引物.

又涅槃有體有用. 體非常無常用具常無常.

稟敎人不識此義故執於常墮在常見也. 問

舊十地師云. 體非常無常用具常無常. 與今

何異. 答今明兩非二是皆是方便用. 如法品

明實不實四句□是實相家門常無常四句亦

是涅槃門. 而上以二非爲體兩是爲用. 此對

偏病作此語耳. 此品爲二. 一總破常二別破

常. 外曰應有諸法無因法不破故. 上就有因

救有因. 今擧無因法證有因. 擧無因釋成常

義也. 有因法可破. 無因法常不可破. 旣有於

常必有無常. 又滅無常而得於常. 內外大小

義□同. 然無常若無則知有常. 此有無相待

也. 內曰若强以爲常無常同. 凡三義. 一者本

有無常可得說常. 旣無無常亦無有常. 而汝

謂有常故名强說. 若强說常則是無常. 二者

汝本立無常. 上心旣無從. 今立有常亦同不

可得. 而汝謂有名强說常. 故與無常同. 三者

經數:一八二七

經名:百論疏卷下之中

頁數:二九五

上	欄

爲有所以故說常. 爲無所以漫導常耶. 此二

俱破於常. 若有所以則是有因. 汝言無因法

常. 今旣有因則無常也. 若無所以漫說常者.

旣是漫說則是無常. 問外人品初已明無因

法不破故. 今云何更問因無因耶. 答上直明

無因耳. 今問其有所以因無所以因. 故異上

也. 外曰了因故無過救上無常同之難也. 因

有二種. 一者生因二者了因. 常法無有生因.

是故爲常. 以有了因非强說常. 但了因有二.

一別二總. 虛空以滅色爲因. 時以華實爲因.

方以日合爲因. 微塵以塵果爲因. 涅槃無累

爲因. 因此五法知有五常. 故以五法爲五常

因. 此是別了因也. 總了因有二. 一以言說顯

示前法令人得知. 故以言說爲常了因. 二因無

常法相對故知有常. 故以無常法爲常了因.

內曰是因不然者. 凡有四義. 夫論有常不出

人法. 人卽是神. 法謂大有. 是常. 上以言說

立此二常. 心旣無從. 今以言說證有五常. 類

同前破故云是因不然. 二者無此言說以何

證常. 夫論言說不出人法. 言說若從人有. 心

人無從. 若因法有□. 法不得故無可證常. 三

者□汝現事尙皆無從空有言說. 云何有法.

四者心所說常法實不可得. 後當具明汝以

言說何所證耶. 外曰應有常法作法無常故

者. 上以言證法. 內旣不受不許言. 今默然不

須語. 外今直指破壞之甁顯不破者是常. 以

見有爲起作之法是於無常. 則知非起作法

名之爲常. 此卽是對有爲說無爲. 生死涅槃

眞妄等法悉相對而立. 內曰無亦共有者. 有

中	欄

百論師謂. 此文是於一難. 今明不然. 凡有二

難. 所言無者此一難也. 汝以無常證有於常

者此事無也. 以上六品心無常法竟. 自無從

以何證常. 故云無也. 二依文難者. 外旣相對

而立. 內還相對而破. 汝言作法無常故不作

法常者. 亦應有無相對. 作法旣有無作應無.

故云無也. 言共有者. 上就二門破. 作無作異

則有無亦異. 作法旣有無作應無. 今就同門

破. 汝言常法無色香味觸旣是常者. 心法亦

同無色香味觸. 此則不作法與作法同. 汝本

謂與作法異故名無爲常. 今旣與作法同則

同皆無常. 前是借異破異. 今是借同破異. 文

正爾也. 不容異釋. 今勢破者. 前就異門破

之. 今作法旣有無作應無. 外必不受此難作

無作乃異而同. 是有自有作法有. 無作法亦

有. 如一切有部有三有爲有三無爲. 不可聞

爲無爲異便謂有無亦異. 故今破云. 若爲無

爲同皆是有則同應無常. 故中論云. 涅槃若

是有. 有則老死相. 涅槃若是有則應是有爲.

又作不作同有. 同皆是常. 又同皆是有而作

法無常不作是常. 亦應作法是常不作無常.

注爲二. 初釋偈[&FFFF]#. 二從如是下結前發後釋

偈本同異破卽二. 前釋異破. 復次下釋同破.

如是遍常不遍常悉已怒破者. 遍不遍乃異.

常義是同. 旣已破常則破遍不遍也. 外曰定

有虛空第二別破五常. 前總後別. 觀門次第

亦是立義之方. 又是前總破內外一切諸常.

今別略破五常. 卽五. 一破空常. 二破時常. 三

破方常. 四破微塵常. 五破涅槃常. 前破虛空

下	欄

者. 世間外道小乘大乘共知虛空是常. 其義

最顯故初立之. 涅槃經云. 如諸常中虛空第

一. 如來亦爾. 故最初立空常. 就破虛空爲三.

一破空體. 二破空住處. 三破空相. 此三破空

略盡. 今前立空體. 但釋而體不同. 一異曇人

云. 有有爲虛空無爲虛空. 成外世界及成內

身有爲虛空卽是色法. 二無爲虛空如天漢

等空. 問數人何故立虛空是有爲. 答婆沙云.

有去來故能容有. 故當知是有. 問有爲空與

無爲空何異. 答有爲空是色. 故二十一色中

空是一色. 無爲空非色. 有爲空可見無爲空

不可見. 有異部云. 虛空非色非非色但隨世

俗故說名虛空. 次成論人明虛空一向是無

法. 三外道立空卽如今文所說. 就偈本爲二.

第一標章門二釋章門. 標章門爲三. 一明虛

空是有簡異成實. 又簡異計無虛空家. 常者

第二標常章門. 簡異毘曇有爲虛空. 所言遍

者第三標遍章門. 簡異餘不遍常. 又簡異計

虛空是不遍者. 無分明空體是一不可分爲

多分. 簡異計有多虛空者也. 一切處下第二

解釋三門. 一切處逐近釋遍及無分義. 一切

時釋前常義. 信有故釋初定有虛空法. 又有

者通釋常遍可信. 內曰分中分合故分不異

破上虛空是常遍也. 問何故破空. 答一破病.

大小內外有所得人謂甁等爲有虛空是無.

因此有無生煩惱業苦. 故今破之明無此有

無. 二者欲通經. 諸方等經借空爲喩. 若如外

道空者則法亦同外道. 今破除外道邪空申

空義故破空也. 分中者甁中空也. 分合故者.

經數:一八二七

經名:百論疏卷下之中

頁數:二九六

上	欄

此甁中之空是有分空家一分與甁合也. 分

不異者. 上二句是牒外義. 今是破也. 甁中之

空是有分. 空一分來與甁合. 空則可分便與

諸分不異. 若爾不應言無分. 亦不應言是於

遍常. 此三義便壞也. 注中爲四. 一雙牒二雙

定三雙難四雙結. 若甁中向中虛空. 此雙牒

甁向二處空也. 卽釋偈本分中兩字. 是中虛

空下第二雙定. 雙定者且據甁中空以定外

也. 定意云. 甁中之空爲都有十方空. 爲有一

分空. 若都有者下第三雙破有二義. 一者若

甁中都有十方空. 則十方空□在內甁外

應無有空. 空則不遍不常. 若是爲遍下第二

義. 若甁內之空遂遍甁亦應遍. 空旣常甁亦

應常. 前句得甁不遍而空不遍. 今得空遍

而甁失不遍也. 若分有者下第二破分合. 正

牒偈本中分合兩字. 虛空但是分下釋偈本

分不異. 是故虛空下第四雙結非遍非常. 帖

文正爾. 今更義破. 問甁內空與甁外空爲一

爲異. 若一者一切空皆在一甁中. 空則不遍.

空若遍甁亦遍. 若甁內空與甁外空異者. 便

有二空則墮有分. 有分故無常. 又問空與甁

爲一爲異. 若空與甁一. 空常甁卽常. 甁無常

空卽無常. 若甁與空異. 空常甁無常. 亦應甁

常空無常. 遍不遍亦爾. 空與甁一俱遍俱不

遍. 若空遍甁不遍. 亦應甁遍空不遍. 若甁與

空異. 則甁處無空空則不遍. 不遍則不常.

破眞俗一體二體皆作此責之. 成論云. 虛空

是無法而終有此空. 是於法塵異於□角. 若

撥無虛空則成邪見. 今問空若是無法應非

中	欄

法塵. 旣是法塵便是有法. 又舊云. 虛空無

丈尺. 丈尺約虛空虛空名丈尺. 若爾虛空非

無常用. 無常約虛空□虛空作無常. 覆結可

知. 又問柱內空與柱外空爲是一空爲是二

空. 若是一空柱外空旣容柱. 柱內空何不容

柱. 彼釋云. 柱自□柱. 非空爲□. 今問我不安

柱置柱內. 理但安柱置柱空內. 柱空內何故

不容柱耶. 若言爲柱□故不容. 卽□處應無

空. 若□處有空卽應容柱. 又□處有□復有

空. 無□亦□亦無□. 應亦容亦不容. 若柱內

無空. 空則不遍. 外曰定有虛空遍相亦常有

作故. 上一番破虛空體竟. 今第二破虛空用.

立中爲二. 初三句牒體. 一虛空是有二遍三

常也. 有作故下第二擧用證體. 空有容納之

用故得有擧下去來施爲造作. 若無容納之

用1使不得有所造作. 內曰不然虛空處虛空.

內有二破□責虛空住處. 所以責住處者. 外

旣云有法住虛空中得有造作. 則空是有物

住處故. 今次問虛空. 虛空旣是一法亦應有

住處. 若虛空無住處者. 則有法亦不在空中

住. 又有二種法. 一者□法二無□法. □法旣

在無□法七住. 無□法亦應有其處. 是故今

文責住處也. 就責住處開爲二別. 前責空還

在空中住便有二空. 一空是能住一空是所

住旣有二空則有分. 有分故無常不遍也. 問

何故前責空在空中住. 答外人謂. 空無□能

容於有. 則知空亦無□還能容空. 故前就空

處責空也. 亦不實中住下第二破. 其在實中

住實則滿塞不容於空. 故空不在實中住. 前

下	欄

明空得容空而墮二空. 今[&FFFF]#於二空墮無住

處. 故進退失也又實中無空空則不遍. 實中

有空則應容空. 實若容空則不名實. 復次下

天親義破上擧住處證空空中得有造作可

得有空. 實中無作應無空. 汝以作有故有空.

作無故應無空. 復次無相故下第三破虛空

相. 就文爲三. 一破二救三破救. 破云. 有爲無

爲□皆有相. 是故有法. 空若無相卽應無法.

又五種是有有法有相. 虛空若無無應無相

卽無空. 外日第二救. 空有二相. 一者標相二

者體相. 因五種之有知空種爲無. 因有爲是

有知無爲是無名爲標相. 二滅有得無爲空

家體相. 空具二相. 而汝不知謂爲無相. 內曰

下第三破救. 但破體相卽爲三別. 初作無體

破. 無色乃辨色無. 非更有法. 自立爲空故無

有此物. 以何爲空體相耶. 復次下第二明無

有相. 本以滅色爲空相. 若色未生則無可滅.

是故無相. 復次色無常下第三就常破. 色是

無常則始生. 空是常法本來已有. 已有則知

本來無相. 問第三破與第二何異. 答前明相

未有故無相. 今明可相本來有故本來無相.

反覆互相成也. 問破空有三. 初二何故有偈

本後破相無偈本耶. 答後都是天親義生故

無面. 問提婆何故不破相耶. 答二論主暇作

更相開避. 中論六種品已廣破相. 故提婆不

更破之. 但天親欲破虛空三義. 一體二用三

相. 對前破二故義生破相耳. 外曰有時法常

相有故第二次破時常. 次虛空破時者. 外道

情近與世人同旣見□有四時則謂時常. 此

經數:一八二七

經名:百論疏卷下之中

頁數:二九七

上	欄

亦粗顯故次空破之. 釋時有二. 一內二外.

內外各二. 外中二者. 一計時常是萬物了因.

故智度論云. 時是不變因. 時體是常故名不

變. 了出萬物故稱爲因. 又名不變者. 物自去

來而時無改易故名不變. 衛世師九法中時

是主諦之一法. 二者計時是生因能生萬物.

亦名生殺因. 謂由時故萬物滅也. 內法二者.

一數論明因法假名時. 離法無別時. 二譬喩

部別有時體是非色非心. 如三相之類. 依智

度譁有假實二時. 一迦羅時謂實法時. 多是

小乘律中所用. 以暇時食時衣必須明實有

時. 則結戒義成佛法久住. 二三摩耶是假名

時. 是經中所用. 經旣通化道俗. 若明實有時

外道聞之則生邪見. 故說假名時. 此義難明.

若爲結戒故明實時者. 爲結殺戒應明實有

衆生. 爲結處戒應實有方也. 外偈本立有三.

初明實有時者. 異數論時無別體家也. 常者

異計時是無常也. 相有故者. 時微細不可見.

假相故知卽是防於他難. 又上立時體今立

時相. 釋中前逐近解相有故. 從無不有時次

釋常. 初又二. 前就時標相證有時. 有法雖不

可現見以共相比知故證有者. 明人日共有

去相. 見人從東至西旣有去法. 雖不見日去

將人比日日亦有去也. 如是時雖細不可見

合日去. 以節氣等合人去也. 復次一時不一

時擧體相證有時也. 一刹那爲一時. 第二刹

那以去至無量劫非一時也. 一日爲近一劫

爲久. 內曰過去未來中無是故無未來. 此偈

本破三世時是常. 而正捉外過去是常破無

中	欄

未來也. 過去時旣常. 則過去定住過去不轉

作未來故未來中無過去. 故云過去未來中

無. 以過去住過去不轉作未來. 是故無未來.

此猶少二句. 亦應言過去現在中無是故無

現在. 二者應云現在未來中無是故無未來.

但論主偏明過去未來中無是故無未來者.

此是擧極始極終爲言端耳. 注釋爲二. 一者

捉過去破未來. 二牙例破現在. 破未來中爲

二. 一者就果中無因破未來. 二者就因中無

果破於未來. 就果中無因破又二. 一就不作

門破. 二就作門破. 初又二. 一明過去不作未

來. 二明過去不作現在. 初又二. 一者正破二

徵經破. 初文前牒三世時相. 此則時相常故

者. 外明時體是常. 但體不離相相爲體所暇

故體常相亦常. 又相是常家相. 以體常故相

亦常. 故云時相常故. 過去時不作未來時者

正破也. 過去時體旣常不轉作未來者. 相是

時相. 相亦不轉作未來. 汝經言時是一法者

第二徵經破. 所以須徵經者欲明二義. 一者

依經則有不作之失. 二若言作則有違經之

過. 是一法者是一常法也. 雖四時三世相殊

而時體但是一常法. 又過去但過去不雜當

現故名一法. 亦不作現在時者. 上捉過去常

不作未來. 今明過去常不作現在也. 若過去

時作未來者. 上依彼義宗則有不作之失. 今

縱關就作破. 若過去作當現二時則有雜亂

之咎. 前得宗失二時. 今得二時則失宗也. 又

上得宗三世不亂而失當現二時. 今得當現

二時則三世便亂也. 又過去中無未來時. 上

下	欄

就未來中無過去. 是果中無因故無未來. 今

就過去中無未來. 因中無果亦無未來. 現在

亦如是破者. 憑師云. 此文煩長. 上已明不作

現在. 今復破現在. 是故爲煩. 今謂不爾. 智度

論亦有此文故不應煩也. 今明自上已來捉

過去爲端. 破未來有二雙. 一當中無過過中

無當. 例今亦應當中無現現中無當. 二者上

明過不作當及過作當. 今亦明現作於當現

不作當. 故云現在亦如是破. 非是煩也. 外曰

受過去故有時. 上內明過住於過過不作當

故當中無過. 故無有當. 外今捉破爲立. 汝但

不許有當受有過去. 旣有過去必有未來. 內

曰非未來相過去. 有人言. 非者無也. 旣無

未來. 云何有過去. 故云非未來過去. 有人

言. 我前明非未來相耳. 非是受汝過去. 故云

非未來相過去. 今明此是二破. 諸百論師合

作一破釋之. 致令於文乖錯. 所言二破者非

未來相此是一破. 謂過去土住過去不作未

來. 是故無未來也. 過去者此是第二破. 縱汝

過去作於未來則失過去. 所以作此二破者.

前明過不作當則無當. 今明過若作當卽便

無過. 前得過失當. 今得當失過去. 故三世□

破. 又前是住宗破今縱關破. 住宗明不相作

則失於未來. 縱其相作則失於過去. 問何以

知此文是二破耶. 答今不敢自推. 專觀智度

及天親此文知有二破. 天親釋二破卽二. 汝

不聞我前說過去土不作未來甁. 此釋偈本

非未來相. 以過去土相自住過去不作未來

甁相故也. 若墮未來相中者釋偈本中過去

經數:一八二七

經名:百論疏卷下之中

頁數:二九八

上	欄

字. 前明過去不作未來甁故非未來相. 今明

過去作未來則是未來相故無過去. 外曰應

有時自相別故. 自上已來兩番問答. 初問答

破未來. 次問答破過去. 則三世盡矣. 而外人

無辭可救. 直明現見有三世相別. 又初問答

就不作門破三世. 次問答就作門破三世. 此

二旣窮則主三世□壞. 今不知何救. 但問論

主應有時. 所以知有者. 現見三世相別. 若無

三世則無因果. 又若無三世則無三達智. 又

上來別破外道時是常義. 此下通破內外. 明

三世有義四種. 薩婆多事異相異等□云三

世有相略同外道. 成論師云. 若太虛無不說

去來. 是曾當義以說去來. 是曾當有故異太

虛. 則知三世□有其相. 內曰若爾一切現在.

上明三世作與不作有互失之咎. 若不作得

過失當. 若作得當失過. 故有互失. 汝今若立

三世皆有自相. 則三世皆在現在. 便失去來.

旣失去來亦失現在. 此正破數論義. 數人三

世皆有. 若三世皆有則三世皆現. 有現不現

有有不有. 得有宗則墮三世皆現. 得三世不

現則失有宗. 成論師若三世皆有則應皆現.

若去來是無則與太虛不異. 便失去來. 亦進

退失也. 外曰過去未來行自相故無咎救上

一切現在難也. 我前言自相有者. 不言過去

未來同有現在相. 但過去自行過去未來自

行未來. 以兩世不同現在. 如數論云. 現在

行於事有之相. 去來行性又之相. 如成論云.

去來行曾當之相. 現在行現起之相. 故不得

三世皆現在也. 內曰過去非過去. 上捉有相

中	欄

明三世皆現. 今捉行相明過去非過去. 若法

在過去猶不捨自相. 自相不捨應名現在不

名過去. 故云過去非過去. 若過現而去捨於

自相則無其自體. 旣是無法不名過去. 此亦

是過去非過去. 前文正也. 又此是二難. 過去

者一難也. 汝遂言過現而去. 如土謝滅則無

復過去也. 非過去者第二難. 若土不去則是

現在不名過去. 現注文百論師多作一難. 故

不中詣也. 注釋爲二. 一別解偈本. 是故時法

下總結無時. 初又二. 前開二關破過去. 次例

未來. 二門破過去卽二. 初門有四. 一牒二難

三釋四擧譬顯. 若過去過去者牒也. 土爲過

去是一過去也. 此土復謝滅無復土相. 復是

一過去故過去過去也. 不名爲過去第二

難也. 土旣滅後無復有土. 故不名過去. 何以

故離自相故者第三釋也. 土旣謝滅則離土

自相故無復過去. 如火捨熱下第四擧譬顯.

易知. 若過去不過去者第二關正釋偈本. 又

二. 初牒次破. 牒云過去不過去者. 明過去土

住過去土不謝滅故云過去不過去. 今不應

說過去時行過去相者第二破也. 若過去土

不謝滅則猶是現在. 汝不應言過去行謝滅

之相. 未來亦如是破者第二例破未來. 亦應

開兩關問之. 一云. 若未來未來則無甁相. 以

甁是未來名一未來. 復未有此甁復名未來.

若爾便無未來. 若未來不未來已有甁相便

是現在. 汝不應言未來行未有之相. 外曰實

有方常相有故. 次時破方者. 方相粗顯道俗

共知故次時破之. 智度論云. 汝四法藏中無

下	欄

方. 我六法藏中有. 四法藏無則四諦不攝彼

六諦. 九法中方爲其一故云六法藏有. 今言

實有方者. 明簡四諦中無卽六諦中有也. 常

者內法大乘中說. 有假名十方. 是無常法. 今

簡異之故云常. 此二句出方體. 相有故方體

是常而不可見. 假日爲相故知有方. 內曰東

方無初故此破方也. 智度論云. 世間法中大

謂方. 出世法中大謂涅槃. 破世間法大故十

八空名爲大空. 今言東方無初者. 破其日初

出是東方也. 四天下皆有初出. 則四天下皆

是東方. 若爾此東方豈是定初. 亦四天下皆

有日沒. 則無定有西. 四天下皆有背日. 無定

有背. 皆有向日無定有向. 今略擧一邊故名

無初. 又弗于逮日中閻色提日出. 是則南方

之初是東方之中. 定從何方而判初耶. 故云

無初. 注爲三. 一釋偈本. 復次日不合處下第

二外人以相有故方有. 今明相無故方無. 如

鐵圍間□不見日應無方也. 復次不定故下

第三就不定破. 上就四天下論無定有初. 今

隨就一處顯方無定. 猶如一柱此觀爲東彼

觀爲西. 在柱上爲下在柱下爲上. 故柱無定

方. 又上直明東方非定初. 今明無定東西. 又

前明無初後故初後不定. 今明無東西東西

不定. 又前破其相今破方體. 外曰是方相一

天下說故救上三難. 若四天下說可得東方

無初. 今就一天下說. 故日初出定是東方. 故

東方非無初過. 救第二云. 若四天下說或可

有無日之處. 今就一天下說方相. 一天下皆

有日合故常有方相. 則知有方. 救第三云. 一

經數:一八二七

經名:百論疏卷下之中

頁數:二九九

上	欄

天下說方相故一天下方定無有不定過. 內

曰若爾有邊. 乃[&FFFF]#三難而墮有邊. 有邊則無

常. 無常故無方. 外曰雖無遍常下第四破微

塵常. 微塵至細世間不知. 唯外道所執故次

三常後破於微塵. 又前破三種遍常今次破

不遍. 以遍義明常明顯故前破. 不遍明常義

昧故後破. 釋微塵不同. 今略明八種. 一衛世

師云. 微塵至細無十方分四相不遷. 故名爲

常. 二毘曇人云. 明亦有十方亦無十方. 以其

極細不可分爲十方. 在塵東則塵爲西故亦

有十方. 問□虛塵爲□不□. 答亦□不□.

不□於粗而□於細. 若細細不相□則多亦

不□則終無□也. 又若不□重則不高□則

不大. 而實不爾故知□也. 數論師答釋論難

云. 以無十方分故名微塵. 以體是□故名爲

色. 三經部人明有十方分. 明窮此一十方分.

四是達摩鬱梨明無十方分. 而具八微共相

合著. 此塵極細亦動則俱. 空而具有. 三相所

遷. 五是大迦○延造昆勒論. 此云假名論. 明

□虛塵亦有八微而不相著. 若相著則成一.

雖有八微而不相□. 六開善云. 析析無窮故

有十方分. 引釋論云. 若有極微色則有十方

分. 若無十方分則不名爲色. 釋論實是破微

塵義. 而謬引證釋微塵. 七莊嚴明無十方分.

與前數義大同. 八建初明有□虛方. 只有一

方無有十方. 次唯識論明無此微塵. 如魚人

見水水具四微. 餓鬼見火唯有色觸. 故知無

有一微塵質. 羅什答匡山遠師云. 佛不說有

至細微塵. 但說一切色若粗若細皆是苦空無

中	欄

常無我不淨令人得道. 以諸論義師自推斥

言有□虛塵. 外立中有二. 雖無遍常如前三

也. 有不遍常立後義也. 又上就遍救遍. 今擧

不遍救遍. 微塵是者出不遍常體也. 果相有

故擧相證有. 相以擧果證因者如塵品云. 外

道明微塵不可見. 今但見其粗果故擧果證

因. 注釋爲二. 前逐近釋果相有故. 初列二章

門. 如見牙等釋見果知因章門. 世界法下釋

見因知果章門. 可知二微塵下於二義中取

見果知因. 問極細果起自兩塵. 云何是極粗

果. 答外極粗如世界. 內極粗如大自在天身

一萬六千由旬也. 是故有微塵□而常釋偈

本有不遍常. 微塵是無十方分故稱□. 以其

至細故不從因緣. □論其體無因釋其常. 內

曰二微塵非一切身合果不□故者此有五破.

所以破塵者. 毘曇等知人空亦知餘法空. 唯

不知塵空故名小智. 今令知塵空卽一切法

空. □小入大名爲大智. 大品三慧品云. 破壞

一切法乃至微塵名爲摩訶波若. 今第一以

果徵因破. 眼見二塵果不□. 當知非一切身

合. 非一切身合則不□. 若一分合. 一分合則

無常. 又有分則可分不名極細. 若一切身合

果則應□. 復次若一切身合二亦同壞. 前是

擧果不□驗因不合. 今縱其因合則二亦同

壞. 二同壞者. 要須壞二微塵. 和成一體然後

乃□. 若爾則微塵無常. 前門破其□義. 此文

破其常義. 此文是修□路. 從若塵重合下天

親釋也. 復次微塵無常與虛空別故. 虛空是

常無十方分. 若微塵無十方分則與空爲一.

下	欄

今旣與虛空異. 虛空無十方則塵有十方. 復

次以色等別故. 前明與虛空別. 今明與有法

別. 微塵旣與香味等異. 若五塵各別是則有

分. 若其無分則與五塵不異. 便是一塵. 若是

一塵則失五塵. 多無故亦無一. 復次有形法

有相故. 此亦是偈本. 前明微塵與五塵別. 今

明微塵是色. 則有方□長短. 有方□長短則

是有初. 若無長短則非是色. 此與智度論同.

若有極微色則有十方分. 若有十方分則不

名極微. 若無十方分則不名爲色. 外曰有涅

槃法常無煩惱涅槃不異故. 第五最後破涅

槃者. 上四種明世間常. 今是出世常. 以世間

人不知唯出世人知義最隱昧. 故後破之. 又

涅槃是究竟法凡聖終歸. 故最後破. 亦如中

論大乘觀行最後破於涅槃. 又外道云. 內外

雖異同明涅. 若無涅槃則是邪見. 故最後

論之. 釋涅槃不同. 中論疏已具出. 問中百二

論何故最後論涅槃. 答釋迦及三世佛應化

等身常皆最後明涅槃. 二論欲通經故亦最

後論之. 問二論同最後論有何異. 答大意同.

轉勞異. 中論一品廣論. 今一章略論. 中論□

破四句涅槃. 今橫破四計. 而大意□破邪涅

槃申正涅槃. 此處無異. 問二論申正涅槃無

異. 應無二論異. 答非但二論無異. 一切經皆

爲明涅槃. 一切經無異論亦無異. 良由所論

之道旣一. 能論之敎無二也. 中論疏未盡者今

略述之. 楞伽經出外道義明有四種涅槃. 一

者自體相涅涅. 明本相而有. 此似大乘本有

涅槃. 二種種相有無涅槃. 明涅槃實有無諸

經數:一八二七

經名:百論疏卷下之中

頁數:三○○

上	欄

苦事. 此似內義涅槃體有空與不空. 空無生

死. 不空者謂常樂我淨. 三自覺體有無涅槃.

明此涅槃有靈智之性故名爲有. 無諸闇惑

故稱爲無. 此似成論大乘□智涅槃. 四諸陰

自相同相斷相續涅槃. 明得涅槃不更受生

死. 故云斷相續. 此亦大小乘義. 問外道計生

死爲涅槃是五見中何見. 答是獨頭見取. 無

樂淨計樂淨故. 問計生死爲涅槃爲迷生死爲

迷涅槃. 答迷於生死. 如謂燮爲人是迷燮也.

問外道計無想非想爲涅槃. 是五陰中何陰

攝耶. 答彼修得無想非想定無復出入息. 卽

是捨受故計捨受爲涅槃. 數人別有無爲法.

是善是常在生死外. 爲煩惱覆. 修解斷惑起

得得於無爲. 屬彼行人. 與地論師本有涅槃

義大同也. 問數人何故立涅槃是有耶. 答一

是第三諦故有. 二者爲滅智知故有. 三者爲

無爲名有相故有. 四無爲是常故有也. 成論

文破之. 汝經泥洹名無相. 若是有者當有相.

又衣壞名無衣. 應別有無衣之法是有. 成論

小乘涅槃是惑無處. 無別有法. 不當三性. 從

善因得故名爲善. 數人破云. 若泥洹是無應

無泥洹. 答云. 非無泥洹. 但泥洹是無法. 地論

有四種涅槃. 一性淨二方便淨三圓淨四如如

淨. 攝大乘亦有四種. 一本性淨二有餘三無

餘四無住處. 如彼文說之. 就破涅槃爲二. 初

破所得涅槃. 二破能得之人. 破所得涅槃又

開四別. 初破涅槃與無煩惱不異. 二破涅槃

是無煩惱因. 三破涅槃是無煩惱果. 四破斷

無以爲涅槃. 四計之中初三破彼有餘. 第四

中	欄

破外無餘. 初又二. 前一明涅槃與無煩惱不

異. 後二明涅槃與無煩惱異. 與無煩惱不異.

此是成論小乘義. 與無煩惱異. 是毘曇及大

乘人義. 故此中破四涅槃內外大小乘一切

皆盡. 中論破邪涅槃申正涅槃. 故亦破亦取.

若外道計生死以爲涅槃但破不收. 若就偸

得涅槃之名而不識涅槃之義. 則收名不收

其義. 故亦破亦收也. 就立中三句. 初明有涅

槃者. 涅槃是出世常法. 上擧世救世. 今擧出

世救世. 故言有也. 有簡異撥無涅槃之人. 是

故言有. 又斥於提婆執一切空. 是故言有. 常

明涅槃體. 無煩惱涅槃不異故者釋常義也.

有煩惱則有生死. 是故無常. 若無煩惱則無

生死. 是故名常. 正是成實義也. 內曰涅槃作

法故. 破外涅槃與無煩惱不異之言也. 有煩

惱時未有無煩惱. 由修道故斷煩惱始得無

煩惱. 此無煩惱本無今有是起作之法. 旣本

無今有則已有還無. 體是起作之法故非常

法之. 又言作法者. 爲道諦所造作故名作法.

釋中有二. 初明涅槃是作法. 次明無有涅槃.

前是縱破. 後名奪破. 文處易知. 次論毘曇成

實義. 毘曇人云. 本有善常涅槃生死煩惱外.

爲煩惱所障故衆生不得涅槃. 則不著今文

破. 今問成實師. 旣以無煩惱爲涅槃者. 爲本

有此無. 爲本無此無. 若本有此無則與數同.

若本無此無因修治道斷惑得之. 則同外道

起作之法也. 外曰作因故此第二計. 明涅槃

與無煩惱異. 前觀涅槃然後生解斷惑得於

無累. 如因中發觀觀生惑滅. 故名作因. 亦如

下	欄

會眞生解及數人因境發智境爲無煩惱因.

此是成論本有及地論性淨數人無爲皆是有

法. 在生死外故修解斷惑然後得之也. 內曰

能破非破破上涅槃是無煩惱因也. 能破者

牒外義也. 外謂. 涅槃是無煩惱因. 由涅槃故

能無煩惱. 由涅槃故能得解脫. 由涅槃故能

得於破. 破解脫無煩惱此三皆是異名. 今欲

存略故作破名也. 非破者論主難也. 涅槃是

於破因卽是解脫因. 便應非是解脫. 然涅槃

是解脫異名. 豈得言非解脫耶. 又涅槃是果

名解脫亦是果名. 今若言是解脫因則失果

義. 以果爲因則名顚倒. 又涅槃若是因者. 道

諦便義是果. 是亦顚倒. 又反□若涅槃能解

脫非解脫. 亦生死能繫縛非繫縛. 注釋亦二.

初縱因破. 復次下奪因破. 外曰無煩惱果此

第三計. 亦立涅槃與無煩惱異. 名由斷惑而

得故是無煩惱果. 此是成實始有義. 故成實

師斷五住惑盡二生死滅然後得大涅槃. 卽地

論方便淨義. 由息妄故然後顯眞名無煩惱

果. 注中三句. 初非初立. 二亦非無煩惱因下

非第二立也. 第三句正釋偈[&FFFF]#. 內曰縛可縛

方便異此無用破上是無煩惱果也. 破中二.

初牒次破. 牒中又二. 縛可縛牒轉縛也. 方便

者牒斷縛之方便也. 異此無用者內破也. 破

意云. 有煩惱是繫縛. 無煩惱得解脫. 故此解

脫便是有用. 涅槃若是無煩惱果卽無用也.

又涅槃非煩惱故不能繫縛用. 非衆生故不能

修道用. 非八正故不能斷滅用. 異此三法故

名無用. 正意云. 異縛可縛卽涅槃非是生死